**Szentendre Város Önkormányzat Polgármesterének**

**20/2020. (V.04.) önkormányzati rendelete**

**a Szentendrén működő piac 65. életévüket betöltött személyek általi látogatásának szabályairól**

Szentendre Város Önkormányzat Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés alapján, a Képviselő-testületnek az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 12. pontjában meghatározott feladatkörében eljárva, a védelmi intézkedésekről szóló 168/2020. (IV.30.) Korm. rendelet 10. § (3) bekezdésében kapott felhatalmazás alapján a következőket rendeli:

**1. §** (1)  A 65. életévüket betöltött személyek a Szentendrén található piacot kizárólag 06.00 óra és 09.00 óra között látogathatják.

(2) A piacon az (1) bekezdés szerinti idősávban az ott árusítók és foglalkoztatottak kivételével kizárólag az (1) bekezdés szerinti személyek tartózkodhatnak.

**2. §** Ez a rendelet 2020. május 5. napján lép hatályba.

**3. §** Ez a rendelet a veszélyhelyzet kihirdetéséről szóló 40/2020. (III.11.) Korm. rendelet szerinti  veszélyhelyzet megszűnését követő napon hatályát veszti.

Szentendre, 2020. május 4.

**Fülöp Zsolt**  **dr. Schramm Gábor**

polgármester jegyző

**Záradék:**

A rendelet 2020. május 4-én került kihirdetésre.

**dr. Schramm Gábor**

jegyző